शीत ऋतु में आर्कटिक पर जमने वाली बर्फ मार्च महीने तक अपने अधिकतम स्तर पर होती है। इसके बाद बर्फ का पिघलना शुरू हो जाता है। इस साल आर्कटिक पर बर्फ का अधिकतम स्तर 39 वर्षों में दूसरा सबसे कम रहा। नासा ने एक रिपोर्ट में जानकारी दी है कि लगातार चार वर्षों से आर्कटिक पर सबसे कम क्षेत्रफल में बर्फ जम रही है। शीत ऋतु के आने में देरी और उसमें भी गर्म हवाएं चलने से ऐसा हुआ है। जलवायु, मौसम चक्र और जीव-जंतुओं के जीवन पर इसका प्रतिकूल प्रभाव पड़ सकता है।